# Operació Tritó

Operació Tritó (originalment anomenat Frontex Plus) és una operació de seguretat fronterera realitzada per Frontex, l'agència de seguretat fronterera de la Unió Europea, amb l'objectiu de mantenir controlades les fronteres a la mar Mediterrània.
L'operació, sota control italià, va començar l'1 de novembre de 2014 i implica contribucions voluntàries de 15 països europeus (tant estats membres de la UE com no membres). Els contribuents voluntaris actuals a l'Operació Tritó són Croàcia, Islàndia, Finlàndia, Noruega, Suècia, Alemanya, Països Baixos, França, Espanya, Portugal, Àustria, Suïssa, Romania, Polònia, Lituània i Malta.
L'operació es va dur a terme després que Itàlia va finalitzar l'Operació Mare Nostrum, que s'havia tornat massa costosa per a ser finançada per a un sol país; va costar al govern italià 9 milions d'euros al mes per a una operació que va durar 12 mesos. El govern italià havia demanat fons addicionals a altres Estats membres de la UE, però no els van oferir el suport demanat.

## Història

Arran de la tragèdia de Lampedusa del 3 d'octubre 2013, el govern italià, encapçalat pel primer ministre Enrico Letta, es va decidir reforçar el mecanisme nacional per patrullar l'estret de Sicília, autoritzant l'Operació Mare Nostrum, una missió militar i humanitària que tenia la finalitat de prestar assistència als immigrants abans que es poguessin repetir els esdeveniments ocorreguts a Lampedusa. Aquesta operació tenia dos propòsits principals: salvaguardar la vida al mar, i lluitar contra el tràfic il·legal de immigrants.
L'agost de 2014, després de les peticions incessants del ministre Alfano perquè la UE es mobilitzés en suport d'Itàlia, la Comissària Europea d'Assumptes Interns Cecilia Malmström va declarar que l'Operació Mare Nostrum seria reemplaçada pel programa europeu «Tritó» a càrrec de Frontex. L'operació va ser anunciada i presentada el 4 de setembre de 2014 per la comissària europea Cecilia Malmström sota el nom de Frontex Plus a petició del govern de Renzi per reemplaçar l'operació Mare Nostrum, que va finalitzar el 31 d'octubre de 2014.
Posteriorment, a través d'una sèrie de reunions a Europa, el ministre Alfano va ser capaç de guanyar el suport d'alguns països com França, Alemanya i Espanya, que van manifestar la seva disponibilitat per donar suport a la introducció del programa Tritó.

## Actius

Els actius de l'operació consisteixen en dos avions de vigilància, tres vaixells i set equips de personal que recullen la intel·ligència i realitzen el processament de rastreig / identificació. El seu pressupost s'estima en 2,9 milions d'euros per mes. A diferència de l'Operació Mare Nostrum, l'Operació Tritó es limita fonamentalment a assegurar les fronteres. Aquesta restricció de les missions és fortament criticada per les organitzacions de drets humans.
Des que es va iniciar l'operació, el nombre d'immigrants que es van ofegar mentre creuaven la Mediterrània s'ha incrementat dramàticament amb els naufragis migratoris de Líbia d'abril de 2015, que van produir més de 1.000 morts. L'Organització Internacional per a les Migracions diu que les morts al mar han augmentat nou vegades després del final de l'Operació Mare Nostrum. El New York Times va informar que a principis de 2015 es va registrar un augment del 1600% en el nombre d'immigrants que es van ofegar mentre tractaven de creuar la Mediterrània en comparació amb el mateix període a principis de 2014.
El 2015, el vaixell de guerra croata BŠ-72 Andrija Mohorovičić es va unir als esforços de rescat.

## Finançament

El 20 d'abril, després dels naufragis dels emigrants de Líbia a l'abril de 2015, els ministres de la UE van proposar duplicar la dimensió de l'Operació Tritó però, malgrat que van deixar la missió amb menys recursos que l'anterior operació de rescat italiana (Operació Mare Nostrum) que tenia un pressupost 3 vegades més gran, l'Operació Tritó tenia 4 vegades més d'avions i tenia un mandat més ampli per dur a terme operacions de recerca i salvament a tota la mar Mediterrània.
El 23 d'abril es va celebrar una cimera d'emergència de cinc hores i els caps d'Estat de la UE van acordar triplicar el pressupost de l'Operació Tritó, amb 120 milions d'euros per a 2015-2016. Els líders de la UE van afirmar que això permetria les mateixes capacitats operatives que l'Operació Mare Nostrum havia tingut en 2013-2014. Com a part de l'acord, el Regne Unit va acordar enviar el HMS Bulwark, dos vaixells de patrulla navals i tres helicòpters per unir-se a l'operació.
Amnistia Internacional va criticar immediatament la resposta de la UE com «una rentada de cara no és una operació de salvament» i va dir que «la manca d'ampliació de l'àrea operativa de Tritó frenarà greument el compromís actual».

## Esdeveniments

Tècnicament, el mandat de Frontex és només de fins a 30 milles nàutiques de la costa de l'illa italiana de Lampedusa, però freqüentment els vaixells són enviats a la costa de Líbia.
L'any 2015 es van registrar dos enfrontaments entre traficants de persones amb vaixells de rescat europeus. Encara que armats, els atacants només volien recuperar els vaixells dels immigrants (mentre estaven sent embarcats en els vaixells europeus) sense acostar-se als vaixells de rescat.
El 14 de juny de 2016, la fragata holandesa HNLMS Van Amstel va rescatar a 193 immigrants, incloent 40 dones i 16 nens, que havien estat al mar durant una setmana. El pla dels immigrants era viatjar des d'Egipte fins a Sicília, però el pànic va esclatar quan el vell vaixell en què viatjaven va començar va mostrar signes d'enfonsament. La fragata holandesa els va escortar amb seguretat a un port italià.

## Referències

* ↑ «Frontex Triton operation to 'support' Italy's Mare Nostrum», 16-10-2014. [Consulta: 15 abril 2015].
* ↑ Speri, Alice. «Italy Is About to Shut Down the Sea Rescue Operation That Saved More Than 90,000 Migrants This Year». VICE News, 04-10-2014. [Consulta: 19 abril 2015].
* ↑ «Refugees Operational Data Portal - Mediterranean».
* ↑ «Asylum and first time asylum applicants by citizenship, age and sex Monthly data (rounded)». Eurostat.
* ↑ Commozione e proteste, le due facce dell'anniversario di Lampedusa (Commoció i protesta, les dues cares de l'aniversari de Lampedusa) Publicat al diario La Repúbblica (italià) Consultat el 24/08/2015
* 1 2 «Copia archivada». Arxivat de l'original el 18 de juliol de 2014. [Consulta: 1r agost 2014]. L'OPERAZIONE MARE NOSTRUM (L' operació Mare Nostrum) Publicat per la revista Eurasia (italià) Consultat el 24/08/2015
* ↑ Arxivat 2014-10-06 a Wayback Machine. Frontex Plus diversa da Mare Nostrum. Publicat al blog d'Angelino Alfano (italià)
* ↑ Arxivat 2014-09-03 a Wayback Machine. Alfano: Mare Nostrum diventerà Frontex Plus. Barche dei trafficanti saranno distrutte (Alfano:Mare Nostrum es transferirà a Fortex Plus. Els vaixells dels traficants seran destruïts) Publicat pel diari La Stampa (italià) Consultat el 24/08/2015
* ↑ Immigrazione, anche da Germania appoggio a Frontex plus. (Immigració, Alemanya també dona suport a l'operació de Fortex Plus) Publicat al diari La Repúbblica (italià) Consultat el 24/08/2015
* ↑ Le directeur général de l'agence Frontex a présenté au Parlement européen "Triton", la nouvelle opération censée aider l'Italie à faire face à l'afflux de migrants(francès)
* ↑ Immigrazione, Alfano: “Anche la Germania sostiene il Frontex plus”
* ↑ «Frontex Joint Operation 'Triton' – Concerted efforts to manage migration in the Central Mediterranean», 07-10-2014. [Consulta: 15 abril 2015].
* ↑ Denti, Antonio. «Hundreds drown off Libya, EU leaders forced to reconsider migrant crisis», 19-04-2015. Arxivat de l'original el 24 de setembre 2015. [Consulta: 6 desembre 2018].
* ↑ «What’s Behind the Surge in Refugees Crossing the Mediterranean Sea». The New York Times, 21-05-2015 [Consulta: 21 abril 2015].
* ↑ «VIDEO: Zavirili smo unutar hrvatskog broda koji će spašavati imigrante na Sredozemlju» (en croat), 29-04-2015. [Consulta: 10 octubre 2017].
* ↑ «"Andrija Mohorovičić" to take part in Joint Operation Triton». Arxivat de l'original el 15 de novembre 2018. [Consulta: 10 octubre 2017].
* ↑ «"Andrija Mohorovičić" crew rescues 137 immigrants». Arxivat de l'original el 15 de novembre 2018. [Consulta: 10 octubre 2017].
* ↑ ; Traynor, Ian; Kingsley, Patrick «Two more migrant boats issue distress calls in Mediterranean». The Guardian, 20-04-2015 [Consulta: 21 abril 2015].
* ↑ ; Emmott, Robin«Migrants' bodies brought ashore as EU proposes doubling rescue effort», 20-04-2015. Arxivat de l'original el 21 d’abril 2015. [Consulta: 21 abril 2015].
* 1 2 Sridharan, Vasudevan «EU to triple funding for 'Operation Triton' to tackle Mediterranean migrant crisis». International Business Times, 24-04-2015 [Consulta: 24 abril 2015].
* ↑ «Europe's response: "Face-saving not a life-saving operation"», 24-04-2015. [Consulta: 24 abril 2015].
* ↑ Gros-Verheyde, Nicolas «Les bateaux de Frontex sous le feu des Kalachnikovs. Une menace pour les opérations de sauvetage en Méditerranée» (en francès). B2 Bruxelles2, 23-04-2015.
* ↑ «Nederlandse marine redt vluchtelingen op Middellandse Zee» (en neerlandès), 15-06-2016.

## Vegeu també

* Alan Kurdi
* ACNUR
* Espai Schengen
* Guerra Civil siriana
* Manifestació «Volem acollir»
* Proactiva Open Arms
* Refugiats de la guerra civil siriana

## Enllaços externs

* REGULATION (EU) No 656/2014 OF THE EUROPEAN PARLIAMENT AND OF THE COUNCIL of 15 May 2014, establishing rules for the surveillance of the external sea borders in the context of operational cooperation coordinated by the European Agency for the Management of Operational Cooperation at the External Borders of the Member States of the European Union. PDF (anglès)}
* Refugees Welcome (anglès)